gu en en en gu gu gu gu gu gu gu gu gu gu gu en gu en gu en gu en gu pt gu it gu gu en en fr de es es en pt en en es gu en en en en en en en en gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
ઉપયોગી એન્ડ્રોઈડ એપ્લિકેશન્સ - ભાગ ૪ – Aksharnaad.com
ઉપયોગી એન્ડ્રોઈડ એપ્લિકેશન્સ – ભાગ ૪ 4 comments
એન્ડ્રોઈડ સંચાલન પદ્ધતિ અથવા ઓપરેટીંગ સિસ્ટમનું બજાર જોરશોરથી વિસ્તરી રહ્યું છે, વપરાશકારો મોબાઈલ થી લઈને ટેબલેટ સુધી તેને ઉપયોગમાં લઈ રહ્યા છે, મોબાઈલના મૂળભૂત સંચાલન ઉપરાંત અનેક વધારાની સુવિધાઓ આપતી એપ્લિકેશનને સિસ્ટમ આધાર આપે છે. અવનવા ઉપયોગો સાથેની એપ્લિકેશન ગૂગલના એન્ડ્રોઈડ માર્કેટમાંથી તદ્દન મફત ઉપલબ્ધ છે. તેમાંથી અહીં સૂચવેલી એપ્લિકેશન શોધીને ઈન્સ્ટોલ કરી શકાય છે. પ્રસ્તુત શૃંખલામાં સૂચવેલી બધી એપ્લિકેશન મેં મારા માઈક્રોમેક્સ કેનવાસ ૪ મોબાઈલમાંઈન્સ્ટોલ કરીને વાપરી છે – વાપરી રહ્યો છું, છતાં ફોન બદલાતા તે એપ્લિકેશનની પ્રતિક્રિયાઓ બદલાઈ શકે છે.
અક્ષરનાદના વાચકમિત્રો માટે આ આ શૃંખલા શરૂ કરવા પાછળનો મૂળ હેતુ હતો ઓપરેટીંગ સિસ્ટમનો પરિચય અને તેની ઉપયોગી અને પ્રચલિત એપ્લિકેશન્સ વિશે માહિતિ આપવાનો, જે તેના વધી રહેલા વપરાશકારોને જોતા વધુ ઉપર્યુક્ત બની રહે છે. એન્ડ્રોઈડ ઑપરેટીંગ સિસ્ટમ માટેની કેટલીક ઉપયોગી એપ્લિકેશન આપણે આ પહેલાની કડીઓમાં જોઈ, આજે એ જ શૃંખલાને આગળ વધારતા એવા અન્ય ઉપયોગી સાધનો વિશે જાણીએ.
૧. ZenDay: Tasks, To-do, Calendar
આમ તો એન્ડ્રોઈડ માટે ટાસ્ક પ્લાન, ટુ ડુ અને કેલેન્ડર માટે અનેક એપ્લિકેશન્સ ઉપલબ્ધ છે, પરંતુ છેલ્લા થોડાક દિવસોથી ઝેનડે મારી મનપસંદ એપ્લિકેશન છે જેને વાપરવાની મજા સાથે સુગમતા અને યૂઝર ફ્રેન્ડલી ઈન્ટરફેસ આકર્ષક વિકલ્પો પૂરા પાડે છે. કાર્યોની વ્યવસ્થિત ગોઠવણી, વ્યવસાય અને જીવનની સમતુલા જાળવવા તથા હાથ પરનું કામ મુલતવી રાખવાની અને તે ખૂબ જ જરૂરી બની જાય ત્યારે જ પૂરા કરવાની ટેવ સામે લડવા આ ઉપયોગી થઈ રહે છે. અહીંનો ત્રિપરીમાણીય વ્યુ, કેલેન્ડર તથા ટુ ડુ લિસ્ટ સાથે સિન્ક્રોનાઈઝ કરવાની વ્યવસ્થા, ભવિષ્યના કાર્યો યાદ રાખવાની તથા અગત્યના કાર્યો વિશે સતત યાદ આપવા જેવા અગત્યના કાર્યો આ એપ્લિકેશન કરી આપે છે. વાપરવાની શરૂઆત થોડીક મુશ્કેલ થઈ શકે છે, પરંતુ ત્યાર બાદ તે ખરેખર સરળ અને ઉપયોગી બની રહે છે. આ એપ્લિકેશન એકથી પાંચ લાખ વાર ઈન્સ્ટોલ થઈ ચૂકી છે. અનેકવિધ ટાઈમ મેનેજમેન્ટ એપ્લિકેશન્સ વચ્ચે થોડીક અલગ એપ્લિકેશન.
દસકરોડથી પણ વધુ લોકોએ ઈન્સ્ટોલ કરેલી આ અનોખી ગેમ વિશે જણાવવાની ભાગ્યે જ જરૂર પડે. જેમણે આ ઈન્સ્ટોલ નથી કરી તેમના માટે કહેવુ જોઈએ કે આ રેલ્વેના પાટા પર દોડવાની, ટ્રેન સાથે અથડાતા બચવાની, માર્ગમાં આવતા સિક્કાઓ, સિક્કાઓ માટેનું મેગ્નેટ, જેટપેક તથા અનેકવિધ ભેટ ભેગા કરવાની તથા સુવિધાઓ અને ક્ષમતા વધારીને ગેમમાં વધુ ને વધુ સ્કોર કરવાની મજા લઈ શકાય છે. છેલ્લા થોડાક દિવસોથી આ મારી મનપસંદ ગેમ છે. સબવે સર્ફર લોકપ્રિય અને સતત રમાતી એન્ડ્રોઈડ ગેમ્સની યાદીમાં અગ્રસ્થાને આવે છે.
૪. Spuul – Free Indian Movies
કેટલીક ફિલ્મો અને રોજબરોજ પ્રસારીત થતા પ્રચલિત ધારાવાહિકો નિઃશુલ્ક માણવા માટે આ એક ઉપયોગી એપ્લિકેશન છે. ગૂગલ અથવા ફેસબુક ખાતા વડે સાઈનઈન કરી, નિઃશુલ્ક ધારાવાહિક અથવા ફિલ્મના વિકલ્પમાંથી કોઈપણ એક પસંદ કરી જોઈ શકાય છે સ્ટ્રીમીંગ વિડીયો સાથે કેટલીક જાહેરાતો મૂકવામાં આવે છે પરંતુ નિઃશુલ્ક સુવિધા હોવાને લીધે એ સ્વાભાવિક છે. વાઈફાઈ અને ૩જી / ૪જી નેટવર્ક પર આ સુવિધાનો ભરપૂર આનંદ લઈ શકાય છે. જરૂરી રકમ ભરીને તેનું પ્રિમીયમ સબસ્ક્રિપ્શન ફિલ્મોને ઓફલાઈન જોવાની તથા નિઃશુલ્કથી વધુ ફિલ્મોનો વિકલ્પ પણ આપે છે. એક વખત અવશ્ય પ્રયત્ન કરી જોવા લાયક એપ્લિકેશન.
તમારા મનપસંદ ફોટોગ્રાફ્સ અને ચિત્રોમાંથી ફીડ બનાવીને તેને તમારા મોબાઈલના નિર્ધારીત સમયે બદલાતા વોલપેપર તરીકે મૂકવા અને મિત્રો સાથે તેને વહેંચવાની સુંદર સગવડ એટલે ફોનક્લે. અનેકવિધ વિભાગોમાં અને અનેક કસ્ટમાઈઝેશન સાથે પર્સનલાઈઝ કરી શકાતા વોલપેપર બેકગ્રાઊન્ડમાં આધુનિક વિશ્વના કલાજગતની તસવીરોથી લઈને ફેશન જગત, અનેકવિધ સ્થળો તથા તમારા પોતાના ફોટોગ્રાફ્સનો ઉપયોગ વોલપેપર તરીકે કરી શકવાની સગવડ આપતી આ એપ્લિકેશન મારી મનપસંદ છે, પરંતુ તે ખૂબ જ ડેટા વાપરે છે, વાઈફાઈ અથવા ૩જી માટે તે ઉપર્યુક્ત છે, જ્યાં ૨જીમાં એ અન્ય એપ્લિકેશનના ઈન્ટરનેટ વપરાશ પર અસર કરે છે. છેલ્લા ઘણાંય દિવસોથી મારી મનપસંદ એપ્લિકેશન.
મુંબઈ શહેર અને આસપાસના વિસ્તારો પૂરતી જ ઉપયોગી અને સીમીત આ એપ્લિકેશન મુંબઈના મુલાકાતીઓ અને રહેવાસીઓ, એમ બંનેને ખૂબ જ ઉપયોગી થઈ પડે છે. મારી મુંબઈની ગત મુલાકાતમાં એક વાચકના અભિપ્રાયથી ઈન્સ્ટોલ કરેલી આ એપ્લિકેશન મુંબઈની લગભગ બધી જ સુવિધાઓ, કાર્યક્રમો અને મહત્વના બનાવોને આવરીને જરૂરી માહિતી પૂરી પાડે છે. સેન્ટ્રલ, વેસ્ટર્ન કે હાર્બર લાઈનની બધી જ ટ્રેનોના સ્ટેશનો સાથે અચૂક ટાઈમટેબલ અને ભાડા વિશેની માહિતી, બસોનું સમયપત્રક અને ભાડાં, નાટક – સિનેમા વગેરેની માહિતી, ફરવાના સ્થળો, ક્લાસીફાઈડ જાહેરાતો, અગત્યની સૂચનાઓ જેવી અનેકવિધ માહિતી એક જ સ્થળે અહીંથી મળી રહે છે. લોકલ ટ્રેન, બસ, ટેક્સી કે રીક્શાનો ઉપયોગ કરવા માંગતા પ્રવાસીઓ માટે આ ખૂબ જ ઉપયોગી અને હાથવગું સાધન છે.
આપની મનપસંદ અને ઉપયોગી એન્ડ્રોઈડ એપ્લિકેશન કઈ છે એ વિશે અમને જણાવશો. આ પહેલાના આ વિભાગના લેખ અહીં ક્લિક કરીને વાંચી શકાય છે.
4 thoughts on “ઉપયોગી એન્ડ્રોઈડ એપ્લિકેશન્સ – ભાગ ૪”
Hitesh Solanki September 14, 2015 at 12:27 PM
Pravin. P. Shah December 25, 2013 at 1:09 AM
I’m in USA. My son and his wife are using latest phones like I4, Samsung galaxy etc. While in A’bad I use simple mobile being retired person. Still, at the age of 70 I’m interested about new, systems, stuff and gadgets. Once, I wrote to one Guuju Daily elaborate all those specifications that qualify qualities of smart phones in regard Ram, SD, pixels that make picture more viewable memory aspect in GBs, jelyfilled,processores for speed, but as usual it went un-responded though some news papers like Sandesh/Akila gives occasionally some details. All these also are part of Computers etc. I’m like others interested to know more clearly explained which could be digested by non-techy guys like me.Pl why one should not download much freebees as it is doubted it carries bugs and slows down or damage PCs/phone etc. Pl explain in Guajarati with the more details guiding on all aspects if you feel it worth doing so in the interest of all guys like me.
Janesh jesai December 12, 2013 at 7:39 PM
Kindly send me android part 1 , 2 and 3 please.
Harish Rathod December 10, 2013 at 6:40 PM
આ અગાઊ, મેં એન્ડ્રોઈડ એપલીકેસન ભાગ – ૧, ૨ અને ૩ ઉપર નજર કરી હતી પણ એ વખતે મારી પાસે સ્માર્ટ ફોન નહોતો એટલે રસ
નહોતો પડ્યો. પરંતુ તાજેતરમાં મેં સેમસંગ ફોન ખરીદ્યો હોઈ ભાગ ૪ વાંચતાં જ રસ જાગ્યો અને ધ્યાનપુર્વક નજર કરી તો એપલીકેસન વિશેના ગુજરાતીમાં અભિપ્રાય મારી સમજને વધારવા ઉપયોગી જણાયા. આભાર !
← જાપાની કવિતા : એક વિહંગાવલોકન – નંદિતા મુનિ
‘દેશવિદેશ’ : રવીન્દ્ર પારેખ અનુદિત વાર્તાઓનો સંગ્રહ – નિમિષા દલાલ →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
પર્યાવરણનો વિકાસ – ધ્રુવ ગોસાઈ
બિચ્ચારા દુખિયારા! – વલીભાઈ મુસા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·